Dôvodová správa
k transformácii štátnej príspevkovej organizácie

Nemocnica s poliklinikou Veľký Krtíš, Nemočničná č. 1, Veľký Krtíš

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnica s poliklinikou Veľký Krtíš a je premeny na neziskovú organizáciu poskytujúcu všeobecne prospešné služby.
	Vláda SR dňa 10. apríla 2002 uznesením č. 364 rozhodla o zaradení Nemocnice s poliklinikou Veľký Krtíš do zoznamu rozpočtových a príspevkových organizácií určených na premenu na neziskové organizácie poskytujúce všeobecne prospešné služby.

1.	Základné údaje o štátnej príspevkovej organizácii
Nemocnica s poliklinikou Veľký Krtíš, bola zriadená Ministerstvom zdravotníctva rozhodnutím č. 3724/1991-A/III.1 zo dňa 02.12.1991, 88/2000/A, 22/2000/LSP zo dňa 19.5.2000.
Transformačný projekt štátnej príspevkovej organizácie Nemocnice s poliklinikou Veľký Krtíš bol na Ministerstvo pre správu a privatizáciu národného majetku SR predložený dňa 6. júna 2002.
Do transformačného procesu podľa predloženého projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok, ktorý je uvedený v prílohe č. 3.  
Bilančná hodnota majetku štátu, ktorý vstupuje do transformačného procesu bola stanovená znaleckým posudkom č. 01-07/2002 znaleckou organizáciou BB Consulting, s.r.o. Banská Bystrica zo dňa 22.7.2002 vo výške 171 798 tis. Sk. Prioritný majetok uvedený v prílohe tohto materiálu má hnuteľný charakter, ktorého zostatková hodnota je vo výške 14 967 447,-  Sk. Výška záväzkov k 31.12.2001 je vo výške 51 904 tis. Sk, pričom v transformačnom návrhu sa predpokladá vysporiadanie záväzkov formou oddĺženia zo strany štátu.
Nemocnica s poliklinikou Veľký Krtíš zamestnáva 355 zamestnancov z toho lekári 35, sestry 158.
Hlavným predmetom činnosti Nemocnice s poliklinikou Veľký Krtíš je poskytovanie ambulantnej a ústavnej liečebno-preventívnej starostlivosti a záchrannej zdravotnej starostlivosti.

2. Vybrané údaje zo súvahy  k 31.12.2001 ( v tis. Sk)
Aktíva celkom	            
	
stále aktíva	203 926	
nehmotný investičný majetok	0	
hmotný investičný majetok	203 926	
- pozemky		5 686	
- budovy, haly, stavby	136 238	
- stroje a zariadenia, dopr.   prostriedky, inventár	56 550	
- iný hmotný investičný majetok		5 451	
- nedokončené hmotné investície		0	
- poskytnuté preddavky na HIM		0	
obežné aktíva	19 776	
- zásoby		4 698	
- pohľadávky		12 953	
- finančný majetok		2 124	
- ostatné aktíva – prechodné účty aktív	0	
Cudzie zdroje:									
	51 904	
- rezervy	0	
- dlhodobé záväzky		
- krátkodobé záväzky	             51 904
	
- bankové úvery	0	
-	ostatné pasíva – prechodné účty pasív		                         0	

3.  Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom zdravotníctva prijatý návrh záujemcu, ktorým sú Zamestnanci Nemocnice s poliklinikou Veľký Krtíš, zastúpení MUDr. Martinom Vachulom. V zmysle § 2 ods. 8 písm. a) transformačného zákona zdravotnícki pracovníci spĺňajú podmienku byť záujemcom v transformačnom procese.
Transformačný návrh záujemcu Zdravotníckych zamestnancov Nemocnice s poliklinikou Veľký Krtíš obsahuje aj ostatné zákonné náležitosti podľa § 4 ods. 1 transformačného zákona.
V koncepčnom návrhu záujemcu týkajúcom sa predmetu činnosti neziskovej organizácie sa predpokladá poskytovanie verejnoprospešných služieb v oblasti poskytovania ambulantnej a ústavnej liečebno–preventívnej starostlivosti a záchrannej zdravotnej služby, s cieľom zvýšiť úroveň poskytovania služieb a výkonov neplatených zo zdravotného poistenia na základe žiadostí pacientov za úhradu a to  prevoz DZS, malé chirurgické zákroky, vyšetrenie na omamné látky, drogy na požiadanie, prítomnosť otca pri pôrode, doprovod matky k hospitalizovaným deťom. 

4. Záver
Na základe schválených záverov transformačnej komisie zriadenej podľa § 8 transformačného zákona zo dňa 23.7.2002 a 2.12.2002 sa navrhuje vláde SR vydať rozhodnutie o transformácii štátnej príspevkovej organizácie Nemocnice s poliklinikou Veľký Krtíš a jej premenu na neziskovú organizáciu poskytujúcu všeobecne prospešné služby s názvom “Všeobecná nemocnica s poliklinikou, n.o.” so sídlom Nemocničná č. 1, 990 01 Veľký Krtíš